Viborger Samler, 1848-11-04
Kammerherre Reedz skal, som vi have erfaret, have opgivet sin Mission som Underhandler i det slesvigske Spørgsmaal, samt taget sin Afsked som dansk Commissair i Hertugdømmerne. Som hans Efterfølger som Commissair, nævner man Kammerherre Bülow, Cavalier hos Landgreven. (Flvp.) Som den flittigste Taler, næsten under alle Forhandlinger i Rigsforsamlingen, og som den eiendommeligste Personlighed i Salen staaer gamle Ørsted. Hos alle Øvrige, baade Ældre og Angre, viser sig i større og mindre Grad Spor af den nye Tids Jndtryk, men Ørsted har conserveret sig aldeles uberørt heraf; han er conservativ i egentligste Forstand. Revolutionen af 1848, der dog nu har varet i 8 Maaneder, sendt Guizot og Metternich over Havet, omstødt hele det kongelige danske Cancelli med et Pennestrøg og banket som et Uveir paa saa mange Stormænds Ruder fjern og nær, er faret som en Hvirvelvind over Ørsteds Hoved. Selv har han Jntet mærket til den og han synes ligesom at smile over, at Andre ved Fortællingen herom kunde gjøre saa stort Væsen deraf. Jkke engang den forandrede Localitet, ikke engang Tilstedeværelsen i den Høiesteretssal, hvor allerede Stænderne vilde have Betænkning indhentet om Cancelliets Dommermyndighed i Pressesager, har fremvirket Forandring hos Forsamlingens politiske Alderspræsident. Ørsted synes at befinde sig i den grundlovgivende Rigsforsamling med samme Fornemmelser og i samme formodede Stilling som i den første jydske Stænderforsamling. Det har især viist sig under Forhandlingerne om Forretningsordenen. Ørsted holdt sine sædvanlige Commissariats-Foredrag, rige paa Betænkeligheder og bemærkninger ved de ubetydeligste Puncter i Forslaget. J Tirsdags gav han saaledes et veiledende Stænderforedrag paa en halv Time om den foreslaaede Behandlingsmaade for Andragenderne, sammenlignet med den salig hensovede Stænderanordnings høilovlige Bestemmelser. Meget Godt kan naturligviis være indeholdt i saadanne Undersøgelser, især naar de udrinde af en Ørsteds Betragtning; men en Rigsforsamling, der iler til vigtige Opgavers Løsning, imedens et heelt Folk lytter spændt hertil, kan ikke fængsle Opmærksomheden til saa mange, om end nok saa vægtige, Ord om saa Lidet. Og dog beholder Ørsteds forunderlig ubevægede Stilling midt i den nye Tids Bølgegang noget Tiltrækkende ved sig, selv om det blot er Pieteten for hans Fortid og graa Hæderskrone, der fremkalder dette. Han har i alt Fald Krav paa Opmærksomhed hos Tilhørerne, især da hans Jndtræden i Forsamlingen ved Folkevalg er Seiren efter en større Kamp, end den, det nye Danmarks Mænd have behøvet at bestaae. Det gjorde derfor ogsaa et ubehageligt Jndtryk paa os og Flere, da det forrige Element paa den ultra ministerielle Side, Schytte, efter Ørsteds lange Foredrag, i stærke Ord advarede mod den dybe Indgaaen paa smaalige Betragtninger og opstillede den kostbare Tids Fordring paa større Sparsomhed med Ordene. Bagger og Barfod sluttede sig i det sidste Punct hertil. Formanden gjorde den joviale Bemærkning, at naar man fortsætter Forhandlingen om at spare Tid, ødsles netop hermed. Efter denne Overgang kom Forhandlingerne da atter ind i den bredere Fure. Det bliver da vist ogsaa en betænkelig Ting, at drage bestemte Forhandlings Grændser. Forsamlingens og Formandens Tact maa heri raade. (Alb. Av. Correspd.)J de af Secretair Liunge udgivne politiske Flyveblade, findes i Nr. 2, under Artiklen "Spørgsmaalet om Slesvigs Deeling, en Efterretning, som man nok tidligere har hørt ymte om, uden at fæste Lid til, men som dog nu desværre alligevel synes at være sand. Det hedder nemlig Pag. 27. "Men det er os vitterligt (hvad der neppe turde være ret almindelig bekjendt), at vort Ministerium, i Anledning af den palmerstonske Proposition, allerede i Juni d. A. er gaaet ind paa en Deeling af Slesvig, saaledes at den sydlige Deel af Samme, med Slien og Trene-Floden til Grændse, skulde indlemmes i Holsten og saaledes falde til Tydskland, rigtignok under udtrykkelig Forudsætning af en Danmarks Ret i enhver anden Henseende betryggende, samtidig Ordning af Successions-Forholdene. Sandsynligviis vil den Expose af de diplomatiske Forhandlinger, som Ministeriet har udarbeidet til Forelæggelse for den nu aabnede Rigsforsamling, ogsaa indeholde nærmere Oplysning om dette høist vigtige Punkt. Det kjøbenhavnske frivillige Riffelskyttercorps høitideligholdt den 14de Octbr. dets Chef, Lieutenant Maarups, Fødselsdag, idet det overrakte ham en smuk Tobakspibe, som et lidet Erkjendtlighedsbeviis paa den Tak, det skylder ham for hans Humanitet og Omhyggelighed for Corpset. Om Aftenen samledes det ved et muntert Gilde hvor en Sang forfattet af et af Corpsets Medlemmer, blev afsjungen. (Bl. Td.)